A KÖZSZOLGÁLATI TÖRVÉNYSZÉK ÍTÉLETE
(második tanács)
2007. március 1.
F‑72/05. sz. ügy
Mohammad Reza Fardoom és Michael Ashbrook
kontra
az Európai Közösségek Bizottsága
„Tisztviselők – Költségtérítés – Kiküldetési költségek – A szakszervezeti tevékenységgel kapcsolatos kiküldetési megbízások aláírásának megtagadása – Eljáráshoz fűződő érdek – Elfogadhatatlanság”
Tárgy: Az EK 236. és az EA 152. cikk alapján benyújtott kereset, amelyben M. R. Fardoom és M. Ashbrook a Személyzeti és Igazgatási
Főigazgatóság Társadalmi párbeszéd, kapcsolat a nemzeti közszolgálatokkal és a bővítésre vonatkozó horizontális kérdések egység
vezetőjének a Bizottság adminisztrációval, könyvvizsgálattal és a csalások megelőzésével megbízott tagjával 2004. szeptember
13‑ára szervezett találkozón való részvétel érdekében benyújtott kiküldetési megbízások aláírását megtagadó 2004. november
4‑i határozatainak megsemmisítését kérik.
Határozat: A Közszolgálati Törvényszék a keresetet elutasítja. A felek maguk viselik saját költségeiket.
Összefoglaló
Tisztviselők – Kereset – Az eljáráshoz fűződő érdek
(Személyzeti szabályzat, 60. cikk, első bekezdés, 90. és 91. cikk)
A tisztviselő nem igazolja a „költségtérítés nélküli” – azaz sem az utazási költségek sem a napidíj megtérítését nem tartalmazó –
kiküldetési megbízatás aláírását megtagadó határozat megsemmisítésére vonatkozó létrejött és fennálló érdekét, amennyiben
ez a megtagadás nem eredményezte a távollétnek a tisztviselő éves szabadságából való levonását. Ugyanis mivel a vitatott határozat
megsemmisítése egyáltalán nincs hatással a tisztviselő pénzügyi helyzetére, az utóbbi egyáltalán nem hivatkozhat valamely
pusztán – és a jelen esetben nagy mértékben – hipotetikus érdekre azon lehetőség miatt, hogy az adminisztráció a jövőben elvégezheti
a levonást.
(lásd a 35–37. pontot)